**VÕIMLA KASUTAMISE KORD**

1. Võimla kasutamise kord kehtib kõikidele hoones viibijatele.

2. Võimla kasutaja või külastaja hoiab ruumides puhtust ja korda ning ei riku ega lõhu sisustust.

3. Võimla vara rikkumine tuleb heastada – parandada või hüvitada tekkinud kahju.

4. Võimlas on keelatud suitsetada, tarbida alkohoolseid jooke ja teisi joovastava toimega aineid.

5. Välisjalatsid ja üleriided jäetakse riietusruumi. Välisjalatsites on spordisaalis viibimine keelatud.

6. Võimlas on lubatud kasutada heledate taldadega ja puhtaid spordijalatseid, tantsutundides nõutavad tantsusussid.

7. Naelikute kasutamine on keelatud.

8. Lindi Lasteaia-Algkooli töötajad ei kanna vastutust kasutajate isiklike asjade eest. Nimetatud asjade säilimise eest vastutab kasutaja ise.

9. Kehalise kasvatuse tundi saabub õpilane mitte varem kui 10 minutit enne koolitunni algust ja läheb spordisaali koos õpetajaga või õpetaja loal.

10. Võimlas ei sööda. Vee joomine on lubatud ainult kaasa võetud plastpudelist. Keelatud on võtta kaasa klaastaarat. Tunni ajal spordisaalist väljas vett joomas ei käida.

11. Võimlasse ei ole lubatud kaasa võtta koduloomi.

12. Spordivahendeid ei kasutata ilma õpetaja loata. Kasutatud spordivahendid pannakse tagasi oma kohale.

13. Kasutaja on kohustatud järgima üldisi ohutusnõudeid nii enda kui teiste suhtes.

14. Võimla kasutamise korra eest vastutab koolitundide ajal õpetaja ja vahetundide ajal korrapidajaõpetaja.